ຣັດເຊຍ ບັນລຸຂໍ້ຕົກລົງ ທີ່​ຈະ​ສະ​ໜອງແກັສ ໃຫ້​ແກ່ ຢູ​ເຄ​ຣນ
ຣັດເຊຍ ແລະຢູເຄຣນ ບັນລຸຂໍ້ຕົກລົງ ກ່ຽວກັບ ການສະ​ໜອງແກັສ ເພື່ອໃຫ້​ຢູ​ເຄ​ຣນ ມີ​ແກັ​ສ​ໃຊ້​ພຽງ​ພໍ ສຳ​ຫລັບລະດູໜາວ ທີ່ຈະມາເຖິງນີ້.
ຣັດເຊຍ ແລະຢູເຄຣນ ໄດ້ເຊັນຂໍ້ຕົກລົງ ເພື່ອແກ້ໄຂບັນຫາຂັດ ແຍ້ງກ່ຽວກັບເລື່ອງແກັສ ບັນດານັກວິເຄາະກ່າວວ່າ ຂໍ້ຕົກລົງ ທີ່ໄກ່ເກ່ຍໂດຍ ສະຫະພາບຢູໂຣບນີ້ ຈະຊ່ວຍບັນເທົາຄວາມ ຢ້ານກົວຂອງ Kyiv ທີ່ວ່າ ຕົນອາດຈະບໍ່ມີແກັສພຽງພໍ ສະສົມ ໄວ້ເພື່ອໃຫ້ຜ່ານພົ້ນລະດູໜາວທີ່ຈະມາເຖິງ Henry Ridwell ຜູ້ສື່ຂ່າວວີໂອເອ ມີລາຍງານເລື່ອງນີ້ຈາກນະຄອນລອນດອນ ຊຶ່ງ ກິ່ງສະຫວັນຈະນຳເອົາລາຍລາຍລະອຽດ ມາສະເໜີທ່ານ ຫຼັງຈາກທີ່ໄດ້ມີການເຈລະຈາກັນຢ່າງຂຸ້ນຂ້ຽວເປັນເວລາຫລາຍໆ ເດືອນ ກໍໄດ້ບັນລຸຄວາມຄືບໜ້າ ທີ່ຈະເຮັດໃຫ້ຢູເຄຣນ ສາມາດ ຜ່ານພົ້ນລະດູໜາວຈະມາເຖິງນີ້ໄປໄດ້ ຣັດເຊຍກ່າວວ່າ ຕົນໄດ້ ຜ່ອນຜັນໃຫ້ ທັງລາຄາແກັສ ແລະໂຄງຮ່າງການຊຳລະໜີ້ ທ່ານ Alexander Novax ລັດຖະມົນຕີ ພະລັງງານ ຣັດເຊຍ ກ່າວວ່າ: ພາຍໃຕ້ຂໍ້ຕົກລົງນີ້ ຢູໂຣບ ຈະເປັນຜູ້ຄໍ້າປະກັນ ໃນການຊື້ແກັສໃຫ້ແກ່ ຢູເຄຣນ ຢູໂຣບ ແລະອົງການກອງທຶນສາກົນຍັງຈະຊ່ວຍຈ່າຍຄ່າແກັສ ທີ່ຢູເຄຣນຕິດໜີ້ໃຫ້ແກ່ຣັດເຊຍ ໃນມູນຄ່າ 4 ພັນ 6 ຮ້ອຍລ້ານໂດລາ ຣັດເຊຍ ໄດ້ຕັດການສົ່ງແກັສ ໄປໃຫ້ຢູເຄຣນ ໃນການຜິດຖຽງກັນກ່ຽວກັບການຈ່າຍໜີ້ ສິນ ຫລັງຈາກມີການໂຄ່ນລົ້ມປະທານາທິບໍດີ Viktor Yanukovych ໃນເດືອນກຸມພາ ຜ່ານມາແລ້ວ ມົສກູກໍໄດ້ລົບລ້າງການ ຊ່່ວຍເຫຼືອ ໃນດ້ານເງິນສະໜັບສະໜຸນເລື່ອງ ແກັສ ທີ່ຕົນໃຫ້ແກ່ Kyiv ທ່ານ Guenther Oettinger ກຳມະການ ດ້ານພະລັງງານ ຂອງຢູໂຣບ ກ່າວວ່າ: ສາສະດາຈານ Alan Riley ຈາກ City University ໃນນະຄອນ London ກ່າວວ່າ ການຕົກລົງກັນເພື່ອຍຸຕິການປະເຊີນໜ້າໄດ້ກາຍມາເປັນເລື້ອງຮີບດ່ວນຫລາຍຂື້ນ ຊຶ່ງ ທ່ານກ່າວຕໍ່ ວີໂອເອ ຜ່ານທາງ Skype ຕື່ມວ່າ ທ່ານ Riley ກ່າວວ່າ ຢູໂຣບໄດ້ຮັບແກັສປະມານນຶ່ງສ່ວນສາມ ຈາກ ຣັດເຊຍ ບໍລິສັດ ລັດວິສາຫະກິດ Gazprom ໄດ້ຮັບຜົນກຳໄລສ່ວນ ໃຫຍ່ຂອງຕົນ ຈາກຕະຫລາດຢູໂຣບ ເພາະສະນັ້ນການຕົກລົງດັ່ງກ່າວ ຈຶ່ງເປັນຜົນປະໂຫຍດ ສຳຫລັບທຸກໆຝ່າຍ ທ່ານ Riley ເວົ້າວ່າ ນັກເສດຖະສາດ Oleh Soskin ຈາກສະຖາບັນການຫັນປ່ຽນສັງຄົມ ໃນນະຄອນ Kyiv ກ່າວວ່າ ໃນລະຍະຍາວແລ້ວ ຢູເຄຣນຕ້ອງຊອກຫາແຫຼ່ງສະໜອງພະລັງງານທີ່ແຕກຕ່າງ ອອກໄປ ທ່ານ Soskin ເວົ້າວ່າ ເຖິງແມ່ນໄດ້ມີການຕົກລົງກັນ ໃນເລື່ອງແກັສແລ້ວກໍຕາມ ແຕ່ຄວາມເຄັ່ງຕຶງລະຫວ່າງ ມົສກູ ແລະຢູເຄຣນພ້ອມກັບບັນດາພັນທະມິດຕາເວັນຕົກ ກໍບໍ່ໄດ້ສະແດງໃຫ້ເຫັນຮ່ອງ ຮອຍເຖິງການຜ່ອນຄາຍລົງ ກຳລັງອົງການ NATO ລາຍງານວ່າ ເຮືອບິນຖີ້ມລະເບີດຣັດເຊຍ ກໍໄດ້ເພີ້ມການບິນ ຜ່ານເຂດນ່ານຟ້າຢູໂຣບເມື່ອໄວໆມານີ້ ໃນຂະນະດຽວກັນ ຢູ່ທາງພາກຕາເວັນອອກ ຂອງທະເລ Barents ໃນວັນພະຫັດ ກ່ອນນີ້ ຣັດເຊຍກໍໄດ້ປະສົບຜົນສຳເລັດ ໃນການ ຍິງທົດລອງ ລູກສອນໄຟຂີປະນາວຸດ